laion/Wikipedia-Exotic huggingface dataset:
יעקב פרוינד

יעקב (יענקלה) פרוינד (נולד ב-11 באפריל 1949) הוא מחבר ספרי הומור וחידוד, "אמן הלשון העברית" ומכוּנֶה "מחיֵיך השפה העברית". ההומור שלו שייך לסוגה של שעשועי לשון (בדומה לאבשלום קור ויחיאל ספרא). פרוינד נולד בשנת 1949 בתל אביב. למד הנדסאות אלקטרוניקה. במהלך לימודיו החל להתנסות בעבודה ברדיו כטכנאי, ובשנת 1971 החל לעבוד כטכנאי קול ב"קול ישראל". פרוינד נתגלה לציבור הרחב כאשר דיווח על מצב התנועה במשך 13 שנה מהמטוס הקל של אל על. את דיווחיו תיבל במשחקי מילים. הוא הוזמן על ידי שדרים שונים להופיע בפינה בתוך משדריהם, ובהמשך קיבל פינות משלו. בשנת 1977 החל לערוך ולהוציא עלון דו-חודשי בשם "רשם-כל" ("עלונצ'יק ההנדסה של רדיו תל אביב"), שממנו הופיעו עשרות גיליונות. הוא הופיע גם בתוכניות טלוויזיה העוסקות בשעשועי לשון ובתוכניות "מספרי סיפורים". בספריו, המסודרים לפי נושאים שונים, הוא מציג משחקי מילים, לשון נופל על לשון וחידות הגיון. ב-2006 שודרה ברשת ב' הפינה "לשון ברוטב". בין השנים 1992–2007 היה חבר הוועדה למילים בשימוש כללי של האקדמיה ללשון העברית. אחת המילים שהציע והוכנסו לשפה העברית ב-1995 היא "מֵקַר" (מי קר, כמשקל "מחם") ככינוי למתקן קירור מי שתייה (קוּלֶר). ב-28 באפריל 2016 פרש פרוינד מקול ישראל לאחר 45 שנים ברדיו. לשון ברוטב; איורים: יורם נאמן, תל אביב: מודן, תשמ"ז 1987. לשון בפלפל; איורים: יורם נאמן, תל אביב: משרד הביטחון – ההוצאה לאור, תש"ן 1990. (יצא לאור במסגרת "שנת הלשון") חידון קישוט; איורים: יורם נאמן, תל אביב: מודן, 1992. (חידות היגיון) לשון ברוטב חריף; איורים: יורם נאמן, תל אביב: מודן, 1994. לשון הרה: משחקי מילים; איורים: יעל (פרוינד) אברהם, ירושלים: ש. זק, 2008. (המאיירת היא בתו) רשימת הפרסומים של יעקב פרוינד, בקטלוג הספרייה הלאומית אילנה באום, דיוקן | טכנאי-לצונאי, מעריב, 17 בפברואר 1984 רוביק רוזנטל, שעשועי לשון ומסרים בלוחיות רישוי, באתר nrg‏, 31 ביולי 2008 יעל (פרוינד) אברהם, מקור ראשון, ריאיון עם אבא: טכנאי הרדיו המיתולוגי נפרד, באתר nrg‏, 27 במאי 2016 יעקב פרוינד, דף שער בספרייה הלאומית עוד מחידודיו: קלמבור | לשון ברוטב, מעריב, 29 בנובמבר 1978 מתוך המופע "מילה שלי" 2014 יזמה, דבר, 18 בפברואר 1977; מבצע יחיד, דבר, 15 ביולי 1977; אילנה באום, דיוקן | טכנאי-לצונאי, מעריב, 17 בפברואר 1984. הוועדה למילים בשימוש כללי, באתר האקדמיה ללשון העברית.
משורר (פירושונים)

האם התכוונתם ל... משורר – אדם הכותב שירה אישים: יעקב משורר – מומחה ישראלי לנומיסמטיקה ישעיהו משורר – דיין ואב"ד ערן משורר – מדען ישראלי שרה משורר – רבנית ישראלית, אשתו של ישעיהו משורר
וילהלם מגנוס

וילהלם מגנוס (בגרמנית: Hans Heinrich Wilhelm Magnus;‏ 5 בפברואר 1907, ברלין – 15 באוקטובר 1990, ניו רושל) היה מתמטיקאי גרמני ואמריקאי שמתמחה באלגברת לי, חקר פונקציה אליפטית וריצוף של המישור. וילהלם מגנוס נולד בברלין ובשנת 1931 קיבל תואר דוקטור מאוניברסיטת גתה בפרנקפורט בה הוא למד אצל מקס דן. בשנים 1933–1938 הוא היה חבר סגל של האוניברסיטה. בעקבות סירובו להצטרף לשורות המפלגה הנאצית הוא פוטר מהאוניברסיטה ולא היה יכול לקבל משרה אחרת במסגרת אוניברסיטאית, לכן הוא עבד ב"טלפונקן". רק בשנת 1947 הוא התקבל לאוניברסיטת גטינגן ומונה לפרופסור. בשנת 1948 וילהלם מגנוס היגר לארצות הברית והיה בין מובילי "Bateman Manuscript Project". במקביל הוא לימד במכון הטכנולוגי של קליפורניה. בשנת 1950 הוא התקבל לאוניברסיטת ניו יורק ועבד בה עד לשנת 1973. בשנת 1978 הוא יצאה לגמלאות והמשיך להתגורר בארצות הברית. הוא הדריך סטודנטים רבים בעבודת הדוקטורט לרבות ג'ואן סילביה ליטל בירמן, אדנה גרוסמן וסיימור ליפשיץ. וילהלם מגנוס, באתר פרויקט הגנאלוגיה במתמטיקה וילהלם מגנוס, באתר MacTutor (באנגלית) וילהלם מגנוס, באתר "Find a Grave" (באנגלית)
הווידויים של אליסטר קראולי: אוטוביוגרפיה

הווידויים של אליסטר קראולי: אוטוביוגרפיה (באנגלית: The Confessions of Aleister Crowley: An Autohagiography) הוא אוטוביוגרפיה חלקית שנכתבה על ידי אליסטר קראולי. הספר מגולל את סיפור חייו, משנותיו הראשונות ועד לאמצע שנות העשרים של המאה ה-20. הספר לא מכיל את המשך סיפור חייו עד לפטירתו בשנת 1947. לעבר השחר המוזהב. ההרפתקאה המיסטית. הופעת העידן של הורוס. עבודות מאגיות. המכשף. במנזר תלמה. הווידויים מספקים את נקודת המבט של קראולי עצמו על אירועים רבים במחצית הראשונה של חייו. ישנם תיאורים נרחבים של מספר משלחות טיפוס הרים למקומות אקזוטיים כמו הרי ההימלאיה. בהתייחס לשנותיו הראשונות של גידול על ידי נוצרים פונדמנטליסטים, קראולי מסביר כיצד הפך למורד בדת הקונבנציונלית וכיצד התנהגותו והתנגשויותיו עם דמויות סמכות תרמו למוניטין שלו כמכשף אפל. בעוד שקראולי אינו מכחיש את התעסקות עם כוחות דמוניים, זיכרונותיו מגלים שמטרתו הייתה ההתקדמות והחירות הרוחנית של האנושות. ספר השקרים The Confessions of Aleister Crowley The Confessions of Aleister Crowley edited by Symonds & Grant, onlineshop.oxfam.org.uk
הבחירות הכלליות בגרמניה המערבית 1969

הבחירות הכלליות בגרמניה המערבית נערכו ב-29 בספטמבר 1969 והובילו למהפך פוליטי, כאשר לראשונה מאז ימי רפובליקת ויימאר נוצר רוב להקמת קואליציה בראשות המפלגה הסוציאל-דמוקרטית של גרמניה בהנהגתו של וילי ברנדט בעוד המפלגה הנוצרית-דמוקרטית הגרמנית בראשות קורט גאורג קיזינגר פנתה למושבי האופוזיציה. קודם הבחירות עמדה בהנהגת גרמניה המערבית "קואליציה גדולה" שכללה את המפלגה הסוציאל-דמוקרטית (SPD) והאיחוד של המפלגה הנוצרית-דמוקרטית (CDU) והמפלגה הנוצרית-סוציאלית בבוואריה (CSU). בעקבות הבחירות פרשה ה-SPD מן הקואליציה הגדולה והקימה ממשלה צרה בקואליציה עם המפלגה הדמוקרטית החופשית (FDP) בראשות ולטר של. קודם הבחירות הרכב הבונדסטאג, אשר מספר חבריו הכולל 518, היה כזה: CDU\CSU - 245 SPD - 202 FDP - 49 לאחר הבחירות ההרכב השתנה לכדי: CDU\CSU - 242 SPD - 224 FDP - 30 מדיה וקבצים בנושא הבחירות הכלליות בגרמניה המערבית 1969 בוויקישיתוף סקירת הבחירות בחירות 1969 לבונדסטאג, באתר הבונדסטאג
הבחירות הכלליות בגרמניה המערבית 1972

הבחירות הכלליות בגרמניה המערבית נערכו ב-19 בנובמבר 1972 לבחירת חברי הבונדסטאג השביעי של גרמניה המערבית מאז הקמתה. הבחירות הובילו לחיזוק הקואליציה הקיימת בראשות המפלגה הסוציאל-דמוקרטית של גרמניה (SPD) והמפלגה הדמוקרטית החופשית (FDP). במהלך הבחירות, לראשונה ה-SPD השיגה מספר מושבים רב יותר מזה של ברית המפלגה הנוצרית-דמוקרטית הגרמנית (CDU) והמפלגה הנוצרית-סוציאלית בבוואריה (CSU). במהלך הבחירות האיחוד CDU\CSU העמיד כמועמד מטעמו למשרת הקנצלר של ריינר ברצל במקום קורט גאורג קיזינגר. לאחר הבחירות המשיך מנהיג ה-SPD, וילי ברנדט, לכהן כקנצלר. קודם הבחירות הרכב הבונדסטאג, על 518 חבריו, היה כזה: CDU\CSU - 242 SPD - 224 FDP - 30 לאחר הבחירות ההרכב השתנה לכדי: SPD - 230 CDU\CSU - 225 FDP - 41 William E. Laux, West German Political Parties and the 1972 Bundestag Election, The Western Political Quarterly Vol. 26, No. 3 (Sep., 1973), pp. 507-528 (22 pages), University of Utah מדיה וקבצים בנושא הבחירות הכלליות בגרמניה המערבית 1972 בוויקישיתוף בחירות 1972 לבונדסטאג, באתר הבונדסטאג
בית-2

בית-2 (ברוסית: Дом-2) היא תוכנית ריאליטי רוסית, שמשודרת בערוץ יו מ-19 באפריל 2021 ושודרה בעבר בערוץ THT במהדורות הערב מ-11 במאי 2004 עד 30 בדצמבר 2020, בשעות היום ובבוקר מהדורות Lite/Live מ-18 בפברואר 2008 עד 20 באוקטובר 2009 ומ-20 באוקטובר 2010 עד 31 בדצמבר 2020. בית-2 היא תוכנית הריאליטי הארוכה ביותר בהיסטוריה, והיא המשך לתוכנית הריאליטי "בית" (רו') ששודרה בעבר. התוכנית הראשונה "בית" הופיעה על המסך ב-1 ביולי 2003. ממציא הרעיון היה ולרי קומיסרוב (אנ'). זוגות נשואים בנו בית, שבגמר הפרויקט הוגרל ביניהם באמצעות הצבעת צופים. המארחים של העונה הראשונה של הפרויקט היו ניקולאי בסקוב וסבטלאנה חורקינה. הגמר של התוכנית התקיים ב-1 בנובמבר 2003 והנחה אותו דמיטרי נאגייב. מדיה וקבצים בנושא בית-2 בוויקישיתוף אתר האינטרנט הרשמי של בית-2 ‏בית-2, ערוץ יוטיוב רשמי בית-2, ברשת החברתית פייסבוק בית-2, ברשת החברתית אינסטגרם בית-2, ברשת החברתית VK בית-2, סרטונים בערוץ היוטיוב "בית-2", במסד הנתונים הקולנועיים IMDb (באנגלית) «Дом-2» под снос: почему закончилась 16-летняя история реалити-шоу и ждать ли его возвращения, Forbes.ru (ברוסית)
שנת תרפפ"ו

שנת תרפפ"ו הוא ביטוי נפוץ בסלנג הישראלי, ומשמעותו העבר הרחוק, תחילת המאה ה-20 או סוף המאה ה-19. כך למשל המשפט: "הבגדים האלה משנת תרפפ"ו" משמעו "הבגדים האלה ישנים ולא אופנתיים". מקור הביטוי הוא בסלנג הלדיני: "דִיל טִימפּו דִי מִי טָארָאפָּאפּוּ", בזמנו של סבי השלישי, כלומר סב סבי. כיוון שהשנים העבריות מוצגות באותיות, הפכה המילה לשנה. ביטויים דומים הם משנת תרל"ח (מתוך השיר "הבלדה על יואל משה סלומון"), מימי מתושלח או מימי אנטיוכוס. על שנת ה'תשס"ו (השנים 2005–2006) נאמר - בהלצה - שהיא היא "שנת תרפפ"ו", מכיוון שבגימטריה תרפפ"ו=תשס"ו. הצורה תרפפ"ו לציון השנה אינה מקובלת, משום שהכתיב התקני לשנה, שזה ערכה בגימטריה, הוא תשס"ו. שולמן ישלם בתרפפ"ו - הסיפורים מאחורי הביטויים, יאיר מחט, הוצאה לאור אורנית, 2008 אורה שורצולד, ביטויי עבר-רחוק בעברית מדוברת, לשוננו לעם, בהוצאת האקדמיה ללשון העברית 1986 ירעם נתניהו, שנת תרפפ"ו, באתר הספרייה הווירטואלית של מטח שנת תרפפו, באתר האקדמיה ללשון העברית, ‏23 ביוני 2024 ציוץ של האקדמיה ללשון העברית בטוויטר, 12 באוגוסט 2019 רוביק רוזנטל, הגיעה שנת תרפפ"ו, 30 בספטמבר 2005 שולמן ישלם בתרפפ"ו יאיר מחט, הוצאה לאור אורנית, 2008
הבחירות הכלליות בגרמניה המערבית 1976

הבחירות הכלליות בגרמניה המערבית התקיימו ב-3 באוקטובר 1976 לבחירת חברי הבונדסטאג (הבית התחתון של הפרלמנט הגרמני) השמיני מאז הקמתה של גרמניה המערבית. לקראת הבחירות, כל מנהיגי המפלגות הגדולות התחלפו. קודם הבחירות התקיימה בגרמניה קואליציה צרה של המפלגה הסוציאל-דמוקרטית של גרמניה (SPD) והמפלגה הדמוקרטית החופשית (FDP). האיחוד של המפלגה הנוצרית-דמוקרטית הגרמנית (CDU) והמפלגה הנוצרית-סוציאלית בבוואריה (CSU) הרכיב את האופוזיציה בבונדסטאג. ב-1974, פרשיית ריגול הובילה להתפטרותו של הקנצלר המכהן, וילי ברנדט, והחלפתו בהלמוט שמידט. ברנדט המשיך בהנהגת ה-SPD אם כי שמידט היה למועמדה למשרת הקנצלר. ביולי אותה השנה, מנהיג ה-FDP, ולטר של, התמודד וניצח בבחירות לנשיאות גרמניה המערבית, והוחלף בהנהגת מפלגתו בהנס-דיטריך גנשר. לאחר ההפסד המר בבחירות 1972, העמיד האיחוד CDU\CSU את הלמוט קוהל כמועמד מטעמו למשרת הקנצלר במקום ריינר ברצל. בעקבות הבחירות איבדה ה-SPD את מעמדה כסיעה הגדולה ביותר בבונדסטאג, תואר ששב לאיחוד של ה-CDU\CSU. עם זאת, לאיחוד עדיין לא היה רוב נדרש בבונדסטאג, והקנצלר שמידט המשיך לכהן בראשות ממשלה צרה דרך שימור הקואליציה של ה-SPD וה-FDP. קודם הבחירות הרכב הבונדסטאג, על 518 חבריו, היה כזה: SPD - 230 CDU\CSU - 225 FDP - 41 בעקבות הבחירות, השתנה הרכב הבונדסטאג לכדי: CDU\CSU - 243 SPD - 214 FDP - 39 מדיה וקבצים בנושא הבחירות הכלליות בגרמניה המערבית 1976 בוויקישיתוף בחירות 1976 לבונדסטאג, באתר הבונדסטאג מערכת הבחירות הכלליות בגרמניה המערבית 1976, הוצאות אוניברסיטת שיקגו עם מינויו לנשיא גרמניה, היה על ולטר של להתפטר מכל משרותיו המפלגתיות, מכיוון שעל נשיא גרמניה להיות בהכרח א-פוליטי וחסר השתייכות מפלגתית.
הבחירות הכלליות בגרמניה המערבית 1980

הבחירות הכלליות בגרמניה המערבית נערכו ב-5 באוקטובר 1980 ובמהלכן נראה שינוי משני במושבים של הסיעות הגדולות בבונדסטאג (הבית התחתון של הפרלמנט הגרמני). שינוי זה ניכר לטובת הקואליציה הקיימת של המפלגה הסוציאל-דמוקרטית של גרמניה (SPD) והמפלגה הדמוקרטית החופשית (FDP), שהמשיכו לתפקד כקואליציה בראשות הקנצלר המכהן הלמוט שמידט. לקראת הבחירות החליפה האופוזיציה, שהורכבה מן האיחוד המפלגתי של המפלגה הנוצרית-דמוקרטית הגרמנית (CDU) והמפלגה הנוצרית-סוציאלית בבוואריה (CSU) את מנהיגם המועמד למשרת הקנצלר, מהלמוט קוהל לפרנץ יוזף שטראוס. שטראוס, שנחשב לפוליטיקאי ניצי לעומת שמידט המתון, הוביל לנסיגת חלק מקהל בוחריו ומעברו לתמיכה בקואליציה הסוציאל-ליברלית. כך תוצאות הבחירות הובילו לירידת האיחוד ב-17 מושבים, עליית ה-SPD ב-4 מושבים ועליית ה-FDP ב-14 מושבים. ממשלת שמידט החדשה (שהייתה לממשלתו השלישית) התפרקה באמצע כהונתה, כאשר מאבקים פנים-קואליציוניים הובילו להדחת הקנצלר בהצבעת אי-אמון ב-1983 ולהחלפתו בהלמוט קוהל, שהתמנה מחדש למנהיג מפלגות האיחוד CDU\CSU. קודם הבחירות הרכב הבונדסטאג, על 518 חבריו, היה כזה: CDU\CSU - 243 SPD - 214 FDP - 39 בעקבות הבחירות, השתנה ההרכב לכדי: CDU\CSU - 226 SPD - 218 FDP - 53 R. E. M. Irving, W. E. Paterson, THE WEST GERMAN ELECTION OF 1980: CONTINUITY PREFERRED TO CHANGE, Parliamentary Affairs, Volume XXXIV, Issue 2, Spring 1981, Pages 191–209 מדיה וקבצים בנושא הבחירות הכלליות בגרמניה המערבית 1980 בוויקישיתוף הבחירות לבונדסטאג 1980, באתר הבונדסטאג משאבי בחירות - הבחירות הכלליות בגרמניה המערבית 1980
שמואל סורנגה

רבי שמואל סורנגה חי במאה ה-18 בסלוניקי ואחר כך בירושלים. ידוע על שם חיבורו פרשת הכסף על הרמב"ם והכסף משנה בהלכות עבודה זרה. רבי שמואל סורנגה נחשב לאחד מחשובי חכמי ירושלים. בשנת ה'תקי"ח (1758) הוא כיהן כראש "ישיבת אברהם מיוחס". ספרו פרשת הכסף העוסק בהלכות עבודה זרה שכתב הרמב"ם, ובדברי נושא כליו הכסף משנה (שחיבר רבי יוסף קארו) יצא לאור בשנת ה'תקי"ח, 1758 בסלוניקי. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
וסלי ג'ונס

וסלי ג'ונס (באנגלית: Wesley Livsey Jones;‏ 9 באוקטובר 1863 – 19 בנובמבר 1932) היה סנאטור מטעם המפלגה רפובליקנית של ארצות הברית ממדינת וושינגטון. וסלי ג'ונס נולד בעיירה באילינוי מספר ימים לאחר פטירת אביו. הוא למד בבית הספר המקומי והמשיך ללימודי משפטים בשיקגו. הוא התחתן בשנת 1886. בשנת 1889 וסלי ג'ונס עבר למזרח וושינגטון והמשיך בעסקים בתחום המשפטים. בשנת 1898 הוא נבחר לבית הנבחרים של ארצות הברית במקום לוי אנקני וכיהן בו מספר קדנציות. בשנת 1908 הוא נבחר לסנאט של ארצות הברית וכיהן בו עד שנפטר. בשנים 1924–1929 הוא היה ראש סיעה רפובליקנית בסנאט. בשנת 1917 ג'ונס עבר להתגורר בסיאטל. בהיותו בסנאט, ג'ונס קידם פיתוח אזור מגוריו. בין היתר הוא קידם הקמה ופיתוח של מתקני צי ארצות הברית בברמרטון. הוא היה תומך של חוק יובש וככל הנראה בעקבות תמיכה זו הפסיד בבחירות שנערכו בשנת 1932. וסלי ג'ונס נפטר בנובמבר 1932, זמן קצר לאחר הפסד בבחירות. מדיה וקבצים בנושא וסלי ג'ונס בוויקישיתוף https://bioguide.congress.gov/search/bio/J000257 וסלי ג'ונס, באתר המדריך הביוגרפי של הקונגרס של ארצות הברית (באנגלית) וסלי ג'ונס, באתר "Find a Grave" (באנגלית)
ספר נשים

ספר נשים הוא הספר הרביעי בסדרת ספריו ההלכתיים של הרמב"ם. בספר זה עוסק הרמב"ם בדיני אישות, בדיני קידושין, בדיני גירושין ובדינים הנסעפים מהלכות אלו. הרמב"ם מגדיר את הספר: "אכלול בו המצוות של בעילה, כגון: קידושין וגירושין, וייבום וחליצה. וקראתי שם ספר זה, 'ספר נשים'". כדרכו בספרי משנה תורה פותח הרמב"ם כל ספר בפסוק השייך לתוכן הספר. את ספר נשים פותח הרמב"ם בפסוק מספר משלי: "תורת חכם מקור חיים, לסור מוקשי מוות". הלכות אישות. הלכות גירושין. הלכות יבום וחליצה. הלכות נערה בתולה. הלכות סוטה. בספר נשים נכללו 17 מצוות מתוך התרי"ג מצוות, 9 מהם מצוות עשה ו-8 מהם מצוות לא תעשה. חלוקת המצוות לפי ההלכות: הלכות אישות 4 מצוות 2 מצוות עשה ו-2 מצוות לא תעשה: (א) לישא אשה בכתובה ובקידושין. (ב) מצוות לא תעשה שלא תיבעל אשה ללא כתובה וקידושין. (ג) שלא ימנע שאר כסות ועונה. (ד) מצוות פרייה ורבייה. הלכות גירושין 2 מצוות: (א) מצוות עשה שהמגרש יגרש בגט. (ב) מצוות לא תעשה שלא יחזיר גרושתו אחרי שנישאה לאחר. הלכות יבום וחליצה 3 מצוות 2 מצוות עשה ומצווה אחת לא תעשה: (א) ליבם. (ב) לחלוץ. (ג) שלא תינשא היבמה לאיש זר עד שתסור רשות היבם מעליה. הלכות נערה בתולה 5 מצוות 3 מצוות עשה ו-2 מצוות לא תעשה: (א) לקנוס המפתה. (ב) שישא האונס אנוסתו. (ג) שלא יגרש האונס. (ד) שתשב אשת מוציא שם רע תחת בעלה לעולם. (ה) שלא יגרש מוציא שם רע את אשתו. הלכות סוטה מצוות עשה אחת ו-2 מצוות לא תעשה: (א) לעשות לסוטה כתורת הקנאות הסדורה בתורה. (ב) שלא ליתן שמן על קורבנה. (ג) שלא ליתן עליו לבונה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. נושאי כליו של הרמב"ם: מגיד משנה כסף משנה לחם משנה משנה למלך מגדל עוז הגהות מיימוניות אחרונים: אור שמח - הרב מאיר שמחה הכהן אבן האזל- הרב איסר זלמן מלצר מהדורות מבוארות: משנה תורה להרמב"ם המבואר - מפעל משנה תורה משנה תורה להרמב"ם המבואר - הרב עדין אבן ישראל (שטיינזלץ) ספר נשים ממשנה תורה באתר HebrewBooks. ספר נשים באתר מפעל משנה תורה. שיעורי וידאו באתר Chabad.org. בהקדמתו למשנה תורה. פרק יג, פסוק יד.
סטרייפ

סטרייפ (באנגלית: Stripe) היא חברת פינטק אירית-אמריקאית המספקת שירותים פיננסים, פועלת במודל תוכנה כשירות ומאפשרת לבתי עסק פתרונות סליקת כרטיסי תשלום, מעקב אחר תשלומים, פריסת תשלומים ועוד. החברה מציעה תוכנות וממשק תכנות יישומים עבור אתרי מסחר אלקטרוני ואפליקציות מובייל. החברה הוקמה בפאלו אלטו ב-2010 על ידי האחים האירים פטריק וג'ון קוליסון. ב-2011 פנו מייסדיה לאילון מאסק ופיטר ת'יל וגייסו בהובלתם הון ראשוני בסך 2 מיליון דולר, יחד עם קרנות הון הסיכון סקוויה קפיטל ואנדריסן הורוביץ. סכומים נוספים גויסו לאורך שנות פעילותה, כשב-2021 גייסה החברה לפי שווי של כ-95 מיליארד דולר ובכך הייתה לחברת הסטארט-אפ האמריקאית בעלת השווי הגבוה ביותר. ב-2021 הקימה החברה שלוחה בישראל תחת חברת הבת "סטרייפ ישראל תשלומים בע"מ", לקראת כניסתה לשוק סליקת התשלומים במדינה. מדיה וקבצים בנושא סטרייפ בוויקישיתוף אתר האינטרנט הרשמי של סטרייפ (באנגלית) סטרייפ, ברשת החברתית פייסבוק סטרייפ, ברשת החברתית אקס (טוויטר) סטרייפ, ברשת החברתית LinkedIn סטרייפ, סרטונים בערוץ היוטיוב סטרייפ, הבלוג הרשמי Stripe hit a $95 billion valuation, leapfrogging SpaceX, Instacart, and Didi Chuxing on the leaderboard of tech giants, ‏businessinsider.com, ‏15 במרץ 2021
המחלקה לביטחון לאומי (ספרד)

המחלקה לביטחון לאומי (בספרדית: Departamento de Seguridad Nacional), היא מחלקה מייעצת במשרד ראש ממשלת ספרד בנושאי ביטחון לאומי והיא חברה קבועה במועצה לביטחון לאומי הספרדית. גוף זה נוצר כדי לחזק את ארגון לשכת ראש הממשלה, תוך מתן סיוע לראש הממשלה באחריותו להוביל את מדיניות הביטחון הלאומי של ספרד. המחלקה נוצרה בקיץ 2012 בצו מלכותי 1119/2012, מ-20 ביולי, שבאמצעותו שונה מבנה לשכת ראש הממשלה. המחלקה מהווה חלק של קהילת המודיעין הספרדית. כגוף מייעץ לראש הממשלה, באחריותו להעניק תמיכה מיידית ומיטבית בענייני ביטחון לאומי לקבלת החלטות, וכן, בין היתר: הכנת מחקרים ודו"חות בנושא ביטחון לאומי. לבצע התרעה מוקדמת ומעקב אחר סיכונים, איומים ומצבי משבר בתיאום עם גורמים ורשויות הממשלה. לסייע לראש מטה סגל ראש הממשלה בתפקידו כמזכיר המועצה לביטחון לאומי וכן לייצג את לשכת ראש הממשלה בתחום הביטחון הלאומי. לנתח את התפתחות הסיכונים והאיומים שלהם. לתרום לעיבוד הצעות נורמטיביות בנושא ביטחון לאומי. שיתוף פעולה בעיבוד הדו"חות השנתיים בענייני ביטחון לאומי. בתחום ניהול משברים המחלקה מספקת חזון מקיף וחוצה של ניהול משברים ותומכת בפעילות המבצעת של הוועדה המתמחה בתחום זה, וכוללת בין היתר גם: אספקת תמיכה ותיאום בניהול מצבי משבר. לשמור ולהבטיח את תפקודו התקין של המרכז הלאומי להתנהלות במצבי משבר והתקשורת המיוחדת של נשיאות הממשלה, וכן להגן על תיעודו. לכוון ולתאם את ביצוע תרגילי ניהול משברים המתוכננים על ידי המחלקה, וכן כאלו שנדרשת הכוונה. לתרום להכנה, לתחזוקה ולעדכון של תוכניות המגירה ולנתח את תרחישי המשבר בתיאום עם הגורמים המוסמכים. במסגרת פיתוח המסגרת האסטרטגית של ביטחון לאומי, המחלקה ריכזה את העבודה לפיתוח אסטרטגיית הביטחון הלאומי וכן אסטרטגיות מרמה שנייה, במיוחד האסטרטגיות הלאומיות לבטיחות ימית, אסטרטגיות אבטחת סייבר לאומיות וביטחון אנרגיה לאומי. ראש הממשלה מנהל המחלקה מנהל מבצעים משרדי המחלקה. אלפונסו דה סנילוסה (23 ביולי 2012 – 27 בינואר 2018) כריסטינה יסאסי-יסאסמנדי (27 בינואר 2018 – 9 ביוני 2018) מיגל אנחל באייסטרוס (19 ביוני 2018 – מכהן) ראש ממשלת ספרד מרכז המודיעין הלאומי (ספרד) אתר האינטרנט הרשמי של המחלקה לביטחון לאומי Royal Decree 1119/2012 of 20 July, amending Royal Decree 83/2012, of 13 January, which restructures the Presidency of the Government. Departamento de Seguridad Nacional The Specialized Committee is a collegial body supporting the National Security Council.
דניאל איפלה-אוסיריס

דניאל איפלה-אוסיריס (בצרפתית: Daniel Iffla Osiris‏; 23 ביולי 1825 – 5 בפברואר 1907) היה איש הון, פטרון האמנויות ונדבן יהודי צרפתי ממוצא מרוקאי-ספרדי. איפלה-אוסיריס עשה את הונו בבנקים צרפתיים שהשקיעו בבניית מסילות רכבת בספרד - פעילות שבזכותה הוענק לו אות מסדר איזבלה (Orden de Isabel la Católica). דניאל איפלה נולד למשפחה צרפתית-יהודית ממוצא מרוקאי-ספרדי. אביו, יצחק, נולד בבורדו ב-1799 והיה סוחר. אמו, לאה, נולדה אף היא בבורדו ב-1797. דניאל נולד לבני הזוג, שנישאו ב-1823, שנתיים מאוחר יותר, ונקרא על שם סבו מצד אביו. מקורו של השם 'איפלה' הוא מן הפועל أَفْلَحَ (אפלחה) בשפה הערבית במשמעות של "הצליח". את השם "אוסיריס" הוא הוסיף ב-1861 על פי הוראת צו אימפריאלי לאחר פשיטת רגל שזכתה לפרסום גדול. השם מתייחס לשמו של האל אוסיריס במיתולוגיה המצרית, לו (יחד עם אחותו, איזיס) מיוחסת הבאת התרבות למצרים. דניאל איפלה למד בבית הספר היהודי בבורדו עד לגיל 14 ולאחר מכן המשיך את לימודיו בפריס. כשהיה בן 17 עזב את לימודיו כדי לעבוד כברוקר וזכה להצלחה רבה בחברות בנקאיות מיסודם של היהודים הספרדים ז'ול מירס ומואיז מיו. דניאל איפלה אוסיריס פרש עד 1860 מחיי העסקים והקדיש את שארית חייו לאמנויות, לספרות למדעים לאחר מותה של בת זוגו ב-1855. אשתו, שהייתה נוצרייה, מתה במהלך לידת התאומים, שלא שרדו אף הם. פעילותו כפטרון האמנויות ופילנתרופ הייתה בהשראת מסורת הצדקה ביהדות, ערכי הרפובליקה הצרפתית וגם רצונו להיפטר מההון שצבר. הוא מוכר במיוחד בזכות תרומתו למכון פסטר (תרומה שהופנתה למימון בבניית 'מכון הרדיום' על שם מארי קירי), פסל ז'אן ד'ארק בעיר נאנסי ומימון בנייתם של בתי כנסת רבים בצרפת (בית הכנסת בווינסנס, פריס, טור), תוניסיה (תוניס) ושווייץ (לוזאן). על פי בקשתו ובשל רצונו להטימן בקרבת אשתו הנוצרייה, הצליח לאחר מאבק עיקש לקבל חלקה הנמצאת בין בתי הקברות היהודי והנוצרי בפריס. את קברו מעטרת רפרודוקציה של פסל משה של מיכלאנג'לו. Dominique Jarrassé,Osiris, patron Jewish nationalist French. Daniel Iffla (1825-1907).Editions of Aesthetic Miscellaneous, 2009. מדיה וקבצים בנושא דניאל איפלה-אוסיריס בוויקישיתוף דניאל איפלה-אוסיריס, באתר "Find a Grave" (באנגלית) Les noms de famille des Juifs d'Afrique du nord et leur origine, www.dafina.net (בצרפתית) Pierre Assouline, ,The Last of Camondo, Gallimard, 1997, עמ' 104-106. (באנגלית)
מרכז המודיעין של הכוחות המזוינים (ספרד)

מרכז המודיעין של הכוחות המזוינים (בספרדית: Centro de Intelligencia de las Fuerzas Armadas; בראשי תיבות: CIFAS) היא סוכנות ביון ספרדית של משרד ההגנה שתפקידה לספק למטה הכללי, למשרד ההגנה ולראש הממשלה מידע על סיכונים ומשברים מחו"ל. בראשו עומד מפקד בדרגת גנרל. זהו גוף ייחודי ומשותף של הכוחות המזוינים של ספרד בענייני מודיעין צבאי, הוא שולט במערכות המודיעין והלוחמה האלקטרונית, שומר על מרכזי המודיעין של הצבא, הצי וחיל האוויר, שכפופים כולם למרכז. המרכז נוסד בשנת 2004, כדי להחליף את אגף המודיעין לשעבר של מטה ההגנה. לספק לרמטכ"ל מידע במסגרת משימות צבאיות בעת שלום. לספק לרמטכ"ל מודיעין צבאי הדרוש עבור מבצעים ועיצוב אסטרטגיה. תיאום משימות ביון עם מטכ"ל ההגנה להוות גוף מודיעיני צבאי משלים של מרכז המודיעין הלאומי, איתו הוא מתואם באמצעות תוכנית המודיעין הצבאי המשותפת. שיתוף פעולה עם גופי המודיעין של הארגונים הבינלאומיים שספרד מהווה חלק מהם ועם אלה של מדינות ברית. בריגדיר גנרל הצבא ולנטין מרטינס ולרו (2004–2008) לוטננט גנרל חיל האוויר מיגל רומרו לופז (2008–2011) סגן אדמירל הצי חואן אנטוניו קואדרירו פינילה (2011–2013) גנרל הצבא פרנסיסקו חוסה גאן פמפולס (2013–2017) גנרל הצבא פרנסיסקו רוסלני פארדו דה סנטיאנה (2017–2019) גנרל הצבא אנטוניו רומרו לוסדה (2019–) Royal Decree 1551/2004. June 24, which develops the basic organic structure of the Ministry of Defense. Royal Decree 872/2014, October 10, which establishes the basic organization of the Armed Forces Quico Sallés (11 באוקטובר 2019). ElMón.cat (ed.). "Sánchez posa un legionari a dirigir la intel·ligència militar". נבדק ב-28 באוקטובר 2019. {{cite web}}: (עזרה)
קהילת המודיעין הספרדית

קהילת המודיעין הספרדית (בספרדית: Comunidad de Inteligencia Española) היא קבוצה של ארגוני ביון התלויים בממשלת ספרד אשר ביססו את עצמם כקהילת מודיעין באמצעות חוק 11/2002. ניתן לחלק את קהילת המודיעין לשלושה ענפים: מודיעין חוץ: מבוצע על ידי מרכז המודיעין הלאומי יחד עם סוכנויותיה הכפופות לה מודיעין פנים: מסופק בעיקר על ידי מרכז המודיעין ללוחמה בטרור ופשע מאורגן וסוכנויות קטנות אחרות. המודיעין הצבאי: נוצר על ידי מרכז המודיעין של הכוחות המזוינים הספרדית לבין סוכנויות הביון של כל אגף בכוחות המזוינים. לכל הסוכנויות הללו, יש להוסיף את סוכנויות המודיעין מחילות המשטרה השונים של ספרד. קהילת המודיעין מדווחת ישירות לראש ממשלת ספרד ולקבינט שלו. קהילת המודיעין הישראלית קהילת המודיעין הרוסית קהילת המודיעין האמריקאית Ley 11/2002, de 6 de mayo, reguladora del Centro Nacional de Inteligencia.
רוקי וורך!

רוקי וורך! (ברוסית: !Руки Вверх; בעברית: ידיים למעלה!) היא להקת פופ רוסית. עד אוגוסט 2016 הייתה מורכבת מסרגיי ז'וקוב (אנ') ואלכסיי פוטחין (אנ'). ב-1997 יצא אלבום האולפן הראשון של הלהקה בשם "דישיטה רובנומרנו". השירים "מאליש" («Малыш») ו-"סטודנט" («Студент») מתוך האלבום נכנסו לעשירייה הראשונה של המצעדים של "רוסקויה רדיו". ב-1998 יצא אלבום עוד יותר מוצלח בשם "סדלייטה פוגרומצ'ה". עם להיטים, שחלקם מזוהים עם מוזיקת הפופ הרוסית של סוף שנות ה-90: "קרושקה מויה" («Крошка моя») ו"צ'וז'ייאה גובי" («Чужие губы»). ב-1999 יצא האלבום "בז טורמוזוב" (רו'). לדברי ז'וקוב, האלבום נמכר ב-12 מיליון עותקים, מתוכם 8 פיראטיים. בשנת 2000 הקליטה הלהקה הגרמנית "ATC" קאבר לשיר "Pesenka" מתוך האלבום "סדלייטה פוגרומצ'ה". השיר בשם «(Around the World (La La La La La)» (אנ') נכנס לטופ-30 של בילבורד הוט 100 ולטופ-20 של האנגלים. מדיה וקבצים בנושא רוקי וורך! בוויקישיתוף אתר האינטרנט הרשמי של רוקי וורך! רוקי וורך!, ברשת החברתית אקס (טוויטר) רוקי וורך!, ברשת החברתית אינסטגרם רוקי וורך!, ברשת החברתית VK רוקי וורך!, סרטונים בערוץ היוטיוב רוקי וורך!, באתר אפל מיוזיק (באנגלית) רוקי וורך!, באתר ספוטיפיי רוקי וורך!, באתר Last.fm (באנגלית) רוקי וורך!, באתר AllMusic (באנגלית) רוקי וורך!, באתר MusicBrainz (באנגלית) רוקי וורך!, באתר דיזר רוקי וורך!, באתר Yandex.Music (ברוסית) רוקי וורך!, באתר Discogs (באנגלית) רוקי וורך!, באתר Songkick (באנגלית) רוקי וורך!, באתר Genius קונצרט של רוקי וורך! באיצטדיון לוז'ניקי במוסקבה 2022, סרטון באתר יוטיוב קונצרט של רוקי וורך! באיצטדיון לוז'ניקי במוסקבה 2023, סרטון באתר יוטיוב Группа «Руки вверх!», 24SMI (ברוסית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.